wannaphong/clean_thaiwikipedia huggingface dataset:
# ปลาน้ำหมึกยักษ์
ปลาน้ำหมึกยักษ์  หรือ ปลาชะนาก หรือ ปลาสะนาก  ชื่อสกุลของปลาน้ำจืดจำพวกหนึ่ง ในวงศ์ปลาตะเพียน (Cyprinidae) มีชื่อสกุลว่า Raiamas (/ไร-อา-มาส/) เดิมเคยจัดให้อยู่ในสกุล Barilius

มีรูปร่างโดยรวม คือ ลำตัวยาวทรงกระบอก หัวและปากแหลม ปากกว้างมาก มีปุ่มในปากล่าง มุมปากยาวเลยนัยน์ตา จะงอยปากล่างงุ้มคล้ายตะขอ ไม่มีหนวด เกล็ดเล็ก ลำตัวสีเงินวาว ข้างลำตัวมีจุดสีน้ำเงินเข้มที่ใหญ่กว่าเกล็ด หางเว้าเป็นแฉกลึก ในตัวผู้มีตุ่มข้างแก้มคล้ายสิวแตกต่างจากตัวเมียโดยเฉพาะในฤดูผสมพันธุ์ และสีลำตัวก็จะเปลี่ยนไปเห็นได้ชัดเจน

เป็นปลาที่มีพฤติกรรมชอบอยู่รวมกันเป็นฝูง มีความปราดเปรียวว่องไวมาก อาศัยหากินอยู่ในระดับผิวน้ำและกลางน้ำ โดยล่าปลาขนาดเล็กชนิดต่าง ๆ เป็นอาหาร ขนาดความยาวลำตัวสูงสุดราว 1 ฟุต 

จำแนกได้ทั้งหมด 17 ชนิด
Raiamas ansorgii (Boulenger, 1910)	 
Raiamas batesii (Boulenger, 1914)	 
Raiamas bola (Hamilton, 1822)	 
Raiamas buchholzi (Peters, 1876)	
Raiamas guttatus (Day, 1870)	 
Raiamas levequei Howes & Teugels, 1989	 
Raiamas longirostris (Boulenger, 1902)	 
Raiamas moorii (Boulenger, 1900)	 
Raiamas nigeriensis (Daget, 1959)	 
Raiamas salmolucius (Nichols and Griscom, 1917)	 
Raiamas scarciensis Howes & Teugels, 1989	 
Raiamas senegalensis (Steindachner, 1870)	 
Raiamas shariensis (Fowler, 1949)	 
Raiamas steindachneri (Pellegrin, 1908)	 
Raiamas weeksii (Boulenger, 1899)  

และด้วยความที่มีรูปร่างคล้ายกับปลาเทราต์หรือปลาแซลมอน ซึ่งเป็นคนปลาคนละอันดับ (ปลาแซลมอนและปลาเทราต์อยู่ในอันดับปลาคาราซิน) จึงได้ชื่อสามัญเรียกในภาษาอังกฤษว่า "Trout carp"

เป็นปลาที่ใช้บริโภคในท้องถิ่น นิยมตกเป็นเกมกีฬา และเลี้ยงเป็นปลาสวยงามด้วย
# ซินผี
ซินผี  (ก่อน ค.ศ. 191 -  ค.ศ. 235) มีชื่อในภาษาจีนกลางว่า ซิน ผี  ชื่อรอง จั่วจื้อ  เป็นขุนนางของรัฐวุยก๊กในยุคสามก๊กของจีน เขาเริ่มต้นอาชีพในปลายราชวงศ์ฮั่นตะวันออกในฐานะที่ปรึกษาขุนศึก อ้วนเสี้ยว พร้อมกับพี่ชายของเขา ซินเป๋ง หลังการเสียชีวิตของ อ้วนเสี้ยว และการต่อสู้แย่งชิงอำนาจระหว่าง อ้วนถำ กับ อ้วนซง ลูกชายของอ้วนเสี้ยว ในขั้นต้นซินผีเข้าข้าง อ้วนถำ แต่ภายหลังแปรพักตร์ไปเข้ากับคู่แข่งของอ้วนเสี้ยว โจโฉ ในขณะที่ขอความช่วยเหลือจากโจโฉ ในนามของอ้วนถำ ในการต่อสู้กับอ้วนซง เป็นผลให้สมาชิกในครอบครัวของเขาถูกประหารโดย สิมโพย ผู้ภักดีของอ้วนซง ซึ่งตำหนิซินผีสำหรับการล่มสลายของตระกูลอ้วน หลังจากล้างแค้นให้ครอบครัว ซินผีทำหน้าที่เป็นขุนนางภายใต้ โจโฉ ซึ่งควบคุมราชสำนักฮั่น และ พระเจ้าเหี้ยนเต้ หลังจากที่รัฐวุยก๊กเข้ามาแทนที่ราชวงศ์ฮั่นตะวันออกแล้ว ซินผียังคงรับใช้ภายใต้ผู้สืบทอดของโจโฉ พระเจ้าโจผี จักรพรรดิเว่ยองค์แรก และต่อมาภายใต้ พระเจ้าโจยอย พระราชโอรสของพระเจ้าโจผี ตลอดการรับราชการในวุยก๊ก เขาเป็นคนพูดตรงไปตรงมาและวิพากษ์วิจารณ์เมื่อใดก็ตามที่เขาไม่เห็นด้วยกับจักรพรรดิและเพื่อนร่วมงานของเขา

 ครอบครัว 
ลูกชาย ซินเป

ลูกสาว ซินเหียนเอ๋ง

พี่ชาย ซินเป๋ง

พ่อแม่ และญาติอีก 60 กว่าคน

 ศึกอู่จั้งหยวน 
เมื่อขงเบ้งบุกวุยก๊ก มีครั้งหนึ่งสุมาอี้แม่ทัพใหญ่วุยก๊กโกรธจัด เนื่องจากขงเบ้งส่งชุดชั้นในสตรไปให้ ซินผีทราบข่าว จึงไปบอกลูกสาว ลูกสาวจึงกล่าวกับพ่อว่า"ชะตากรรมของบ้านเมืองขึ้นอยู่กับกองทัพ หากนายทัพใส่ใจกับเรื่องไร้สาระ ยกพลเข้ารบด้วยโทสะ หายนะย่อมบังเกิด การเช่นนี้หาควรไม่" ซินผีได้ยินดังนั้น จึงเข้าเฝ้าพระเจ้าโจยอยเพื่อทัดทานไม่ให้สุมาอี้ออกรบและให้ตั้งค่ายมั่นไว้ ซึ่งต่อมาขงเบ้งก็ป่วยตาย

 หมายเหตุ
# เฉา ชง
เฉา ชง  (ค.ศ. 196–208) ชื่อรอง ชางชู  เป็นบุตรชายของโจโฉ ขุนศึกผู้เถลิงอำนาจในช่วงปลายราชวงศ์ฮั่นและวางรากฐานให้วุยก๊กในยุคสามก๊กของจีน เฉา ชงเป็นเด็กอัจฉริยะซึ่งมีชื่อเสียงจากการคิดวิธีการชั่งน้ำหนักช้างอย่างชาญฉลาดโดยใช้หลักการของแรงลอยตัว โจโฉถือว่าเฉา ชงอาจจะเป็นว่าที่ผู้สืบทอดของตน แต่เฉา ชงเสียชีวิตตั้งแต่ยังเยาว์ขณะอายุ 12 ปี

 ภูมิหลังครอบครัว 
เฉา ชงเป็นบุตรชายคนโตของโจโฉที่เกิดกับหฺวานฟูเหริน (環夫人) อนุภรรยา เฉา ชงมีน้องชายสองคน คือ เฉา จฺวี่กับโจฮู(武皇帝二十五男： ... 環夫人生鄧哀王沖、彭城王據、燕王宇， ...) สามก๊กจี่ เล่มที่ 20. เฉา ชงเป็นเด็กอัจฉริยะและสามก๊กจี่บันทึกว่าเฉา ชง "มีสติปัญญาเท่ากับผู้ใหญ่" เมื่ออายุราวห้าขวบ(少聦察岐嶷，生五六歲，智意所及，有若成人之智。) สามก๊กจี่ เล่มที่ 20.

 หลักการของแรงลอยตัว 

 กรณีเกี่ยวกับหนู 

 เป็นที่โปรดปรานของบิดา 

 เสียชีวิตและทายาท 
เฉา ชงป่วยหนักตอนอายุ 12 ขวบแล้วเสียชีวิต โจโฉเสียใจเป็นอย่างมาก เมื่อโจผี (บุตรชายอีกคนของโจโฉ) ปลอบใจบิดาของตน โจโฉกล่าวว่า “การตายของเฉา ชงเป็นความโชคร้ายของข้าพเจ้า แต่ก็เป็นผลดีต่อเจ้าและพี่น้องของเจ้า"(年十三，建安十三年疾病，太祖親為請命。及亡，哀甚。文帝寬喻太祖，太祖曰：「此我之不幸，而汝曹之幸也。」) สามก๊กจี่ เล่มที่ 20. ซุน เชิ่งสงสัยในคำพูดและความตั้งใจของโจโฉที่จะให้เฉา ชงเป็นผู้สืบทอดตำแหน่ง เนื่องจากตามประเพณีจีนนิยมให้บุตรชายคนโตของภรรยาหลักสืบทอดตำแหน่งมากกว่าบุตรชายคนเล็กที่มีความสามารถมากกว่า(孫盛曰：春秋之義，立嫡以長不以賢。沖雖存也猶不宜立，況其旣沒，而發斯言乎？詩云：「無易由言。」魏武其易之也。) อรรถาธิบายของซุน เชิ่งในสามก๊กจี่เล่มที่ 20.

โจโฉหลั่งน้ำตาทุกครั้งที่เอ่ยถึงเฉา ชง เขาสั่งให้ฝังเฉา ชงร่วมกับสตรีจากตระกูลเจิน (甄) ที่เสียชีวิตไม่มีใครทราบว่าตระกูลนี้มีความเกี่ยวข้องกับตระกูลของเอียนซีหรือไม่ และพระราชทานบรรดาศักดิ์หลังเสียชีวิตให้บุตรชายเป็นผู้บัญชาการทหารม้า (騎都尉) เฉา ฉง (曹琮) หว่านโหว (宛侯) และเฉา จฺวี่ บุตรชายในน้องชายของเฉา ชง ได้รับการแต่งตั้งเป็นผู้สืบทอดของเฉา ชง ใน ค.ศ. 217 เฉา ฉงได้รับพระราชทานบรรดาศักดิ์เติ้งโหว (鄧侯)(言則流涕，為聘甄氏亡女與合葬，贈騎都尉印綬，命宛侯據子琮奉沖後。[建安]二十二年，封琮為鄧侯。) สามก๊กจี่เล่มที่ 20.

ใน ค.ศ. 221 หลังโจผีสถาปนารัฐวุยก๊ก พระองค์พระราชทานพระสมัญญานามแก่เฉา ชงเป็น "เติ้งไอโหว" (鄧哀侯) แต่ภายหลังยกสถานะเป็นกง ทำให้เฉา ชงกลายเป็น "เติ้งไอกง" (鄧哀公) จากนั้นใน ค.ศ. 231 ในรัชสมัยโจยอย เฉา ชงได้รับพระราชทานหลังเสียชีวิตเป็น "เติ้งไออ๋อง" (鄧哀王)(黃初二年，追贈謚沖曰鄧哀侯，又追加號為公。 ... 太和五年，加沖號曰鄧哀王。) สามก๊กจี่เล่มที่ 20.  โจผีเคยตรัสว่า "พระเชษฐาของข้า (โจงั่ง) เป็นเซี่ยวเหลียนและมีสิทธิ์ครองบัลลังก์ ถ้าชางชูยังมีชีวิตอยู่ ข้าคงไม่สามารถครอบครองอาณาจักรได้"(魏略曰：文帝常言「家兄孝廉，自其分也。若使倉舒在，我亦無天下。」) อรรถาธิบาย Weilue ในสามก๊กจี่เล่มที่ 20.

ดูเพิ่ม
 พงศาวลีวุยก๊ก#หฺวานชื่อ
 รายชื่อบุคคลในยุคสามก๊ก

 หมายเหตุ
# Somatotopy
Somatotopy หมายถึงความเชื่อมต่อกันจุดต่อจุดระหว่างเขตหนึ่งในร่างกายกับจุด ๆ หนึ่งในระบบประสาทกลาง 
โดยทั่ว ๆ ไปแล้ว  จุดหนึ่งในร่างกายจะตรงกับอีกจุดหนึ่งในคอร์เทกซ์รับความรู้สึกทางกายปฐมภูมิ  (postcentral gyrus)
ซึ่งทั่ว ๆ ไปปรากฏเป็นแผนที่ sensory homunculus (homunculus แปลว่า คนจำลอง  หรือคนเล็ก)
ซึ่งมีการจัดเรียงส่วนต่าง ๆ ของร่างกาย
คือ  เขตต่าง ๆ เช่นรยางค์ (ดูรยางค์บนและรยางค์ล่าง) นิ้วมือนิ้วเท้า องคชาต 
และใบหน้ามีส่วนของตนเองในคอร์เทกซ์รับความรู้สึก (somatosensory cortex)
และเขตร่างกายที่สามารถควบคุมได้อย่างละเอียด  (เช่นนิ้วมือ) ก็จะมีส่วนสัมพันธ์ในคอร์เทกซ์ที่ใหญ่กว่า
เปรียบเทียบกับเขตร่างกายที่ควบคุมได้อย่างหยาบ ๆ (เช่นลำตัว) ก็จะมีส่วนสัมพันธ์ในคอร์เทกซ์ที่เล็กกว่า
และก็ยังมีเขตอื่น ๆ ด้วย  เช่นอวัยวะภายใน (viscera) ที่ไม่มีเขตสัมพันธ์ใน postcentral gyrus

ดูเพิ่ม
แผนที่ภูมิลักษณ์

เชิงอรรถและอ้างอิง
# ความใส่ใจ
ความใส่ใจ"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑"  
เป็นกระบวนการทางประชาน (cognitive process) ที่เลือกที่จะเข้าไปใส่ใจหรือมีสมาธิในอะไรอย่างหนึ่งเกี่ยวกับสิ่งแวดล้อมรอบตัว โดยที่ไม่สนใจในสิ่งอื่น  มีการกล่าวถึงความใส่ใจว่า  เป็นการจัดสรรทรัพยากรที่ใช้ในการแปลผลข้อมูลจากประสาทสัมผัส

ความใส่ใจเป็นประเด็นงานวิจัยที่มีการศึกษามากที่สุดประเด็นหนึ่งในสาขาจิตวิทยาและประสาทวิทยาศาสตร์ประชาน (cognitive neuroscience) และยังเป็นประเด็นการศึกษาที่สำคัญในสาขาการศึกษา จิตวิทยา และประสาทวิทยาศาสตร์ ประเด็นงานวิจัยที่ยังเป็นไปอย่างต่อเนื่องในปัจจุบันรวมทั้ง  การหาแหล่งกำเนิดของสัญญาณในสมองที่มีผลเป็นเป็นความใส่ใจ ผลของสัญญาณต่อการเลือกตัวกระตุ้น  (neuronal tuning)  ของเซลล์ประสาทรับความรู้สึก และความสัมพันธ์ของความใส่ใจกับกระบวนการทางประชานอื่น ๆ เช่นหน่วยความจำใช้งาน (working memoryหน่วยความจำใช้งาน   (working memory)  คือระบบความจำที่รองรับข้อมูลชั่วคราวซึ่งสมองใช้ในการประมวลผล  เช่น  จะจำเบอร์โทรศัพท์อย่างชั่วคราวได้ก็จะต้องใช้ระบบนี้) และ vigilancevigilance  เป็นคำทางจิตวิทยา  บางครั้งเรียกว่า  ความใส่ใจระยะยาว  (sustained attention)  มีนิยามว่าเป็นความสามารถในการรักษาความใส่ใจและความระมัดระวังไว้ได้เป็นระยะเวลายาวนาน นอกจากนี้แล้ว  ก็ยังมีประเด็นงานวิจัยใหม่ ๆ ที่ตรวจสอบผลของการบาดเจ็บในกะโหลกศีรษะต่อความใส่ใจ

คำว่า ความใส่ใจนั้น อาจจะมีความหมายต่าง ๆ กันแล้วแต่เชื้อชาติวัฒนธรรม

ความสัมพันธ์ระหว่างความใส่ใจกับความรู้สึกตัว (พิชาน) เป็นเรื่องที่ซับซ้อนจนกระทั่งว่า  มีการศึกษาทางด้านปรัชญามาตั้งแต่ในสมัยโบราณจนมาถึงในปัจจุบัน  แต่ถึงแม้ว่าจะเป็นเรื่องที่เริ่มขึ้นตั้งแต่โบราณ  แต่ก็ยังมีความเกี่ยวข้องกับประเด็นต่าง ๆ ในปัจจุบันอย่างสำคัญเริ่มตั้งแต่ในด้านสุขภาพจิต จนกระทั่งถึงงานวิจัยและพัฒนาปัญญาประดิษฐ์

ดูเพิ่ม
 สมาธิสั้น

เชิงอรรถและอ้างอิง
# วอลเลย์บอลชายชิงแชมป์เอเชีย รุ่นอายุไม่เกิน 18 ปี
วอลเลย์บอลชายชิงแชมป์เอเชีย รุ่นอายุไม่เกิน 18 ปี  หรือเดิมเรียกว่า วอลเลย์บอลยุวชนชายชิงแชมป์เอเชีย  เป็นการแข่งขันวอลเลย์บอลชายสำหรับทีมชาติอายุไม่เกิน 18 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลชายชิงแชมป์โลก รุ่นอายุไม่เกิน 19 ปี

ในการแข่งขันชิงแชมป์เอเชียทั้งหมด 13 ครั้ง มีชาติที่ชนะในการแข่งขัน 5 ชาติ ทีมชาติอิหร่านชนะ 7 ครั้ง และทีมชาติญี่ปุ่นชนะ 3 ครั้ง และทีมชาติอื่นที่ชนะการแข่งขันคือทีมชาติจีนไทเป ทีมชาติเกาหลีใต้ ทีมชาติอินเดีย ชนะทีมละ 1 ครั้ง

 สรุปผลการแข่งขัน 
ปีเจ้าภาพรอบชิงชนะเลิศรอบชิงอันดับที่ 3จำนวนทีมทีมชนะเลิศคะแนนทีมรองชนะเลิศทีมอันดับที่ 3คะแนนทีมอันดับที่ 41997รายละเอียดบาเกียวพบกันหมดพบกันหมด81999รายละเอียดเจียอี้พบกันหมดพบกันหมด82001รายละเอียดเอสแฟฮอน3–1
|
|
|3–2102003รายละเอียดวิศาขาปัฏฏนัม3–1
|
|
|3–092005รายละเอียดเตหะราน3–0
|
|
|3–082007รายละเอียดกัวลาลัมเปอร์3–0
|
|
|3–2112008รายละเอียดโคลัมโบ3–0
|
|
|3–2112010รายละเอียดเตหะราน3–2
|
|
|3–1102012รายละเอียดเตหะราน3–2
|
|
|3–2112014รายละเอียดโคลัมโบ3–0
|
|
|3–1152017รายละเอียดเนปยีดอ3–0
|
|
|3–1112018รายละเอียดแทบรีซ3–13–1172020ชีรอซยกเลิกเนื่องจากการระบาดทั่วของโควิด-192022รายละเอียดเตหะราน3–03–282024รายละเอียดมานามา3–23–216

ตารางเหรียญการแข่งขัน

ประเทศที่เข้าร่วมการแข่งขัน
ประเทศ 1997  1999  2001  2003  2005  2007  2008  2010  2012   2014  2017  2018   2022  2024  รวม6th7th10th6th8th7th8th9th9th8th7th8th•12th13•••••••••9th•••7th2••••••••••10th•••14th3rd5th4th6th3rd4th2nd2nd3rd3rd6th5th1st141st5th3rd8th4th6th5th6th5th4th5th4th6th8th14•••••11th•••13th11th17th•13th5••7th1st3rd2nd3rd4th7th7th•7th3rd9th11••1st2nd1st1st1st1st 1st1st4th3rd2nd2nd123rd2nd6th•5th5th2nd5th 3rd2nd1st1st1st4th13••••••9th10th10th9th•12th•10th6••••••10th•••••8th16th3•••••••••••••14th1•••••8th•••••10th••2••••••11th••14th••••2••••••••••8th•••1•••••••••••14th••1••4th3rd••••••••••2•••••••••••13th••1•••••••••••11th•3rd28th8th•••••••••••11th3••8th7th•••••15th•16th••4•4th9th••••••11th•••15th42nd1st2nd9th2nd4th•3rd4th6th2nd2nd4th5th13•••••10th7th8th6th5th9th9th••75th6th•5th7th9th6th7th8th•6th5th7th6th12••••••••11th12th•15th••37th•••••••••••••1

ดูเพิ่ม
 วอลเลย์บอลยุวชนหญิงชิงแชมป์เอเชีย
 วอลเลย์บอลเยาวชนชายชิงแชมป์เอเชีย
 วอลเลย์บอลชายชิงแชมป์เอเชีย รุ่นอายุไม่เกิน 23 ปี
# คอร์เทกซ์กลีบข้างส่วนหลัง
คอร์เทกซ์กลีบข้างส่วนหลัง  (ตัวย่อ PPC,) เป็นส่วนของสมองกลีบข้างหลังคอร์เทกซ์รับความรู้สึกทางกายปฐมภูมิ (primary somatosensory cortex)
	
คือ ก่อนที่การเคลื่อนไหวจะเกิดขึ้น
ระบบประสาทต้องรู้ตำแหน่งเดิมของส่วนของร่างกายที่จะต้องเคลื่อนไหว
และตำแหน่งต่าง ๆ ของวัตถุภายนอกที่ส่วนต่าง ๆ ของร่างกายจะมีปฏิกิริยาร่วมด้วย
คอร์เทกซ์กลีบข้างส่วนหลังรับข้อมูลจากระบบรับความรู้สึก 3 ระบบ
ที่มีบทบาทในการกำหนดตำแหน่งของร่างกายและของวัตถุภายนอกในปริภูมิ  ซึ่งก็คือ
ระบบการมองเห็น ระบบการได้ยิน และระบบรับความรู้สึกทางกาย 
ต่อจากนั้น  คอร์เทกซ์จึงส่งข้อมูลไปยังส่วนต่าง ๆ ของคอร์เทกซ์สั่งการ  (motor cortex)  ในสมองกลีบหน้า
ไปยัง dorsolateral prefrontal cortex, 
ไปยังส่วนต่าง ๆ ของคอร์เทกซ์สั่งการทุติยภูมิ (secondary motor cortex)
และ ไปยัง frontal eye field
งานวิจัยที่ใช้ fMRI ในลิง  และงานวิจัยที่ใช้การกระตุ้นสมองผ่านกะโหลกด้วยแม่เหล็ก  (Transcranial magnetic stimulation) ในมนุษย์
ชี้ว่า  คอร์เทกซ์นี้มีส่วนประกอบเป็นเขตเล็ก ๆ 
ที่แต่ละเขตมีหน้าที่เฉพาะในการนำทางการเคลื่อนไหวตา  ศีรษะ  แขน  หรือมือ

ความเสียหายต่อคอร์เทกซ์นี้มีผลเป็นความบกพร่องทางการเคลื่อนไหว-การรับรู้  (sensorimotor)
รวมทั้งการรับรู้และความทรงจำที่เกี่ยวกับวัตถุต่าง ๆ ในปริภูมิ
การยื่นมือออกไปเพื่อจับวัตถุ
การเคลื่อนไหวตา
และการใส่ใจ
ผลที่เด่นที่สุดของความเสียหายต่อคอร์เทกซ์นี้ก็คือภาวะเสียการรู้ปฏิบัติ (apraxia) และภาวะละเลยกึ่งปริภูมิ (hemispatial neglect)Pinel, John P.J. Biopsychology Seventh Edition. Pearson Education Inc., 2009

บางแหล่งกล่าวว่าคอร์เทกซ์นี้เป็นส่วนของเขตบร็อดแมนน์ 5 และ 7 
บางแหล่งกล่าวว่าอยู่ในเขตบร็อดแมนน์ 7 เท่านั้น

มีหลักฐานว่า  คอร์เทกซ์นี้ยังมีบทบาทในการรับรู้ความเจ็บปวดอีกด้วย

งานวิจัยเร็ว ๆ นี้เสนอว่า  ความรู้สึกเกี่ยวกับ "เจตจำนงเสรี" (free will) เกิดขึ้นจากเขตนี้โดยส่วนหนึ่ง

งานวิจัยหนึ่งพบว่า  เมื่อให้ทำการศิลป์  นักศิลป์สมัครเล่นมีการไหลเวียนของเลือดในระดับสูงขึ้นใน PPC ซีกขวา
โดยเปรียบเทียบกับของนักศิลป์มืออาชีพhttp://muse.jhu.edu/journals/leonardo/v034/34.1solso.html

งานวิจัยที่ตีพิมพ์ในปี ค.ศ. 2012 ในวารสาร Neuron โดยนักประสาทวิทยาศาสตร์ของมหาวิทยาลัยนิวยอร์ก
ค้นพบว่า  มีการยิงสัญญาณแบบคงเส้นคงวาในนิวรอนของ PPC
คือ นักวิจัยได้ตรวจสอบการทำงานในระบบประสาทของลิงมาคาก
ในขณะที่ให้ลิงทำกิจกรรมที่ต้องยื่นมือออกไปและต้องเคลื่อนไหวตาแบบ saccades
หรือกิจกรรมที่ต้องเคลื่อนไหวตาแบบ saccades เท่านั้น
การยิงสัญญาณแบบคงเส้นคงวาใน PPC พบในกิจกรรมที่ต้องอาศัยทั้งการยื่นมือและการเคลื่อนไหวตา
ไม่พบในกิจกรรมที่เคลื่อนไหวตาเท่านั้น

ในงานวิจัยโดยสร้างภาพในสมอง คอร์เทกซ์นี้  โดยเฉพาะส่วนของรอยนูนแองกูลาร์  เกิดการทำงานเมื่อบุคคลกำลังระลึกถึงความจำอาศัยเหตุการณ์ (episodic memory)

เชิงอรรถและอ้างอิง

แหล่งข้อมูลอื่น
 Electrical stimulation produces feelings of free will
# การลวงสัมผัสตะแกรงเหล็กร้อน
การลวงสัมผัสตะแกรงเหล็กร้อน   เป็นการลวงประสาทสัมผัสที่ค้นพบในปี ค.ศ. 1896 โดยแพทย์ชาวสวีเดนชื่อว่า  ที. ธันเบอร์ก 
เป็นการลวงสัมผัสที่สร้างขึ้นโดยวางสลับตะแกรงเหล็กอุ่น ๆ ที่มีอุณหภูมิ 40° เซลเซียส กับเหล็กเย็นที่มีอุณหภูมิ 20° เซลเซียส
เมื่อจับตะแกรงที่อุ่นและเย็นพร้อม ๆ กัน  ก็จะรู้สึกเหมือนกับจับวัตถุที่ร้อนมาก
แต่ถ้าจับตะแกรงที่เย็นเท่านั้น  ก็จะรู้สึกเพียงแค่เย็น
หรือถ้าจับตะแกรงที่อุ่นเท่านั้น  ก็จะรู้สึกเพียงแค่อุ่น
สรุปแล้วก็คือ  การรับรู้ทางสัมผัสอย่างผิด ๆ (ว่าร้อนมาก)  เกิดขึ้นเมื่อมีสัญญาณความรู้สึกที่ผิดพลาด  แทนที่สัญญาณความรู้สึกที่ถูกต้อง  ส่งไปถึงสมองก่อน

นักวิจัยได้ใช้การลวงประสาทสัมผัสนี้เพื่อแสดงให้เห็นว่า  ความรู้สึกเจ็บปวดเนื่องจากความร้อน
เป็นความเจ็บปวดที่เกิดขึ้นเนื่องจากทั้งความเย็นและทั้งความร้อน
และว่า  เมื่อระงับข้อมูลเกี่ยวกับความเย็นแล้วเท่านั้น  ที่ความร้อนจึงจะปรากฏ

ในการทดลองที่ใช้ fMRI เพื่อศึกษาการลวงสัมผัสประเภทนี้กับการทำงานของระบบประสาท  นักวิจัยพบว่าเกิดการทำงานในทาลามัสในสมอง  ที่จะไม่มีเมื่อใช้ตัวกระตุ้นที่เป็นตัวควบคุม
นอกจากนั้นแล้ว  การทำงานใน insular cortexinsular cortex เป็นส่วนในเปลือกสมองของสัตว์เลี้ยงลูกด้วยนม  เป็นส่วนพับฝังลึกอยู่ในร่องด้านข้าง  เชื่อกันว่า  มีบทบาทในความรู้สึกตัว  (consciousness)  ในหน้าที่ต่าง ๆ เกี่ยวกับอารมณ์ความรู้สึก  และในการควบคุมภาวะธำรงดุล  หน้าที่ปลีกย่อยอื่นรวมทั้งการรับรู้  หน้าที่การสั่งการ  (motor control)  ความรู้สึกตน  และหน้าที่ทางประชานต่าง ๆ ระหว่างส่วนหน้าและส่วนกลาง  (mid/anterior) ซีกขวา  มีสหสัมพันธ์กับความรู้สึกไม่เป็นสุขที่เกิดจากตะแกรงลวงสัมผัส

เชิงอรรถ
# อะทาเนเชียสแห่งอะเล็กซานเดรีย
นักบุญอะทาเนเชียสแห่งอะเล็กซานเดรีย  เป็นบิชอปแห่งอะเล็กซานเดรียระหว่างปี ค.ศ. 328 — 373 ถือเป็นนักเทววิทยาศาสนาคริสต์ที่มีบทบาทสำคัญในการต่อต้านลัทธิเอเรียส และวางรากฐานความเชื่อกระแสหลักในศาสนาคริสต์จนได้รับยกยย่องเป็นปิตาจารย์และนักปราชญ์แห่งคริสตจักร และเขียนงานนิพนธ์ที่สำคัญ เช่น ชีวิตของนักบุญแอนโทนี, ว่าด้วยการรับสภาพมนุษย์, และคำปราศรัยสี่ข้อตอบโต้พวกเอเรียน

 ประวัติ 
อะทาเนเชียส เกิดราวปี ค.ศ. 296 — 298 ในครอบครัวคริสต์ศาสนิกชนชาวโรมันแอฟริกัน ที่เมืองอะเล็กซานเดรีย มณฑลแอฟริกา จักรวรรดิโรมัน ได้รับการศึกษาจากอะเล็กซานเดอร์แห่งอะเล็กซานเดรียผู้เป็นลุง จนมีความรู้และคุณธรรมดี ต่อมาอะเล็กซานเดอร์ได้เป็นบิชอปแห่งอะเล็กซานเดรีย อะทาเนเชียสได้แยกไปใช้ชีวิตอารามวาสีในทะเลทราย ภายใต้การอบรมของนักบุญแอนโทนีอธิการ และได้เขียนชีวประวัติของนักบุญแอนโทนีขึ้น 

ในปี ค.ศ. 319 อะทาเนเชียสได้รับศีลอนุกรมขั้นพันธบริกร และรับหน้าที่เลขานุการของลุง ทั้งสองได้เดินทางไปเข้าร่วมประชุมสภาสังคายนาไนเซียครั้งที่หนึ่งในปี ค.ศ. 325 เพื่อแก้ปัญหาลัทธิเอเรียสที่เผยแพร่ความเชื่อว่าพระเยซูไม่ใช่พระเจ้า อะเล็กซานเดอร์ถึงแก่มรณภาพในปีต่อมา อะทาเนเชียสดำรงตำแหน่งบิชอปสืบแทน และสืบทอดเจตนารมณ์ของลุงในการต่อต้านลัทธิเอเรียสอย่างรุนแรง ภาครัฐมองว่าการกระทำของอะทาเนเชียสสร้างความแตกแยกให้กับจักรวรรดิ จึงสั่งเนรเทศท่านรวมทั้งสิ้น 5 ครั้งนักบุญอาทานาซีอุส , สืบค้นเมื่อ 3 Apr 2014. รวมเป็นเวลานานถึง 17 ปี  ท้ายที่สุดทัศนะของท่านจึงเป็นที่ยอมรับในคริสตจักร และลัทธิเอเรียสถูกประณามว่าเป็นพวกนอกรีต

บิชอปอะทาเนเชียส ถึงแก่มรณภาพอย่างสงบเมื่อวันที่ 2 พฤษภาคม ราวปี ค.ศ. 373 และได้รับยกย่องว่าเป็นนักบุญ ทางคริสตจักรโรมันคาทอลิกได้ประกาศให้ท่านเป็นนักปราชญ์แห่งคริสตจักร ในปั ค.ศ. 1568
# ส่วนแผ่ประสาทตา
ส่วนแผ่ประสาทตา"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑" (,)
เป็นกลุ่มแอกซอน  (ลำเส้นใยประสาท, วิถีประสาท)  ของนิวรอนรีเลย์ใน lateral geniculate nucleus ซึ่งเป็นส่วนของทาลามัส
ที่ส่งข้อมูลการเห็นไปยังคอร์เทกซ์สายตา  (ซึ่งเรียกอีกอย่างหนึ่งว่าคอร์เทกซ์ลาย) ไปตาม calcarine fissure  แต่ละข้างของซีกสมองในมนุษย์จะมีวิถีประสาทเช่นนี้

ส่วนประกอบ
ลักษณะที่เด่นของส่วนแผ่ประสาทตา  ก็คือมีการแยกออกเป็นสองส่วน
 แหล่งกำเนิด  เส้นทาง  ข้อมูล  ความเสียหาย
   ใยประสาทจากเรตินาครึ่งล่าง  (เรียกว่า "Meyer's loop" หรือ "Archambault's loop")
	 ต้องวิ่งผ่านสมองกลีบขมับโดยวิ่งวนปีกล่างของโพรงสมองข้าง  (inferior horn of the lateral ventricle)
	 ส่งข้อมูลของลานสายตาครึ่งบน
	 รอยโรคในสมองกลีบขมับที่ทำความเสียหายให้แก่ Meyer's loop  จะทำให้เกิดอาการ  "ตาบอดเสี้ยวเดียว" (quadrantanopia) ในครึ่งบนของลานสายตา (ซีกซ้ายหรือขวาขึ้นอยู่กับซีกสมองที่เสียหาย)
   ใยประสาทจากเรตินาครึ่งบน  (เรียกว่า "Baum's loop")
	 วิ่งตรงผ่านสมองกลีบข้างไปยังสมองกลีบท้ายทอย ไปตาม internal capsule ส่วน retrolenticular (ดูรูป)  ไปยังคอร์เทกซ์สายตา
	 ส่งข้อมูลของลานสายตาครึ่งล่าง
	 เพราะมีระยะที่สั้นกว่า  ใยประสาทนี้มีความเสี่ยงต่อความเสียหายน้อยกว่า
thumb|400px|center|ตาบอดเสี้ยวเดียว  (quadrantanopia) ด้านบนซีกขวา  เขตลานสายตาที่ตาแต่ละข้างไม่เห็นแสดงเป็นสีดำ  ความเสียหายต่อลานสายตาเช่นนี้เป็นอาการเฉพาะแสดงความเสียหายต่อ Meyer's loop ด้านซ้ายของสมอง

ภาพอื่น ๆ

เชิงอรรถและอ้างอิง

แหล่งข้อมูลอื่น

 
 
 http://www2.umdnj.edu/~neuro/studyaid/Practical2000/Q34.htm
# เชลยศึก
เชลยศึก  หมายถึง บุคคลที่อยู่ในการคุมขังของฝ่ายข้าศึกระหว่างหรือหลังการขัดกันด้วยอาวุธทันที ไม่ว่าบุคคลนั้นจะเป็นพลรบหรือผู้ที่มิใช่พลรบก็ตาม วลีดังกล่าวมีบันทึกว่าใช้ครั้งแรกประมาณ ค.ศ. 1660

thumb|right|upright=1.7|เชลยศึกชาวเซอร์เบียใน เบลเกรดแห่งกองกำลังออสเตรีย-ฮังการี ระหว่างสงครามโลกครั้งที่หนึ่งในปี ค.ศ. 1915

ผู้จับเก็บพลรบและผู้ที่มิใช่พลรบในการคุมขังต่อเนื่องโดยชอบและมิชอบหลายประการ ตั้งแต่เพื่อแยกจากพลรบที่ยังอยู่ในสนามรบ เพื่อปล่อยตัวและส่งกลับประเทศเดิมอย่างเป็นกิจจะลักษณะหลังความเป็นศัตรูกัน เพื่อแสดงชัยชนะทางทหาร เพื่อลงโทษ เพื่อฟ้องดำเนินคดีฐานอาชญากรรมสงคราม เพื่อหาประโยชน์จากแรงงาน เพื่อเรียกเข้าเป็นทหารหรือเกณฑ์เป็นพลรบของตน เพื่อหาข่าวกรองทางทหารและการเมือง และเพื่อปลูกฝังความเชื่อทางการเมืองหรือศาสนาใหม่
# ปลาปักเป้าหน้ากาก
ปลาปักเป้าหน้ากาก หรือ ปลาปักเป้าแพนด้า  ปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)

มีรูปร่างและลักษณะคล้ายกับปลาปักเป้าหน้าหมา (A. nigropunctatus) ซึ่งอยู่ร่วมสกุลเดียวกัน คือ มีลำตัวสีเทา-น้ำตาล มีจุดสีดำกระจัดกระจายอยู่ทั่วลำตัว มีแต้มสีเข้มรอบ ๆ ปาก แต่ปลาปักเป้าหน้ากากมีแต้มสีดำคล้ายหน้ากากพาดอยู่บริเวณ อันเป็นที่มาของชื่อสามัญ

พบกระจายพันธุ์ในแนวปะการังในทะเลแดงเท่านั้น
thumb|left|คู่ปลาปักเป้าหน้ากากในแนวปะการังที่ทะเลแดง
มีขนาดโตเต็มที่ประมาณ 30 เซนติเมตร นิยมเลี้ยงกันเป็นปลาสวยงามหรือจัดแสดงในพิพิธภัณฑ์สัตว์น้ำ  Siliotti, A. (2002) fishes of the red sea Verona, Geodia ISBN 88-87177-42-2
# ตำนานกุบไลข่าน
ตำนานกุบไลข่าน   เป็นภาพยนตร์จีนชุดเรื่องยิ่งใหญ่ที่
ออกอากาศเมื่อเดือนกรกฎาคม ค.ศ. 2013 นำแสดงโดย ฮูจุน และ เสอ ซือม่าน

โดยภาพยนตร์จีนชุดเรื่องนี้ดัดแปลงจากพระราช
ประวัติของ กุบไลข่าน ปฐมจักรพรรดิแห่ง ราชวงศ์หยวน ตั้งแต่ทรงพระเยาว์จนถึงวาระ
สุดท้ายแห่งพระชนม์ชีพว่ากว่าพระองค์จะเป็น
จักรพรรดิผู้ยิ่งใหญ่ได้ต้องทรงฝ่าฟันอุปสรรคนานัป
ประการและศัตรูทางการเมืองนับไม่ถ้วน

 นักแสดง 
 ฮูจุน เป็น กุบไลข่าน
 เสอ ซือม่าน เป็น จักรพรรดินีชาบี

 การออกอากาศในต่างประทศ (International broadcast) 
 Country Network (s) /Station (s) Series premiere Title  ประเทศจีน  สถานีโทรทัศน์หูหนาน  21 กรกฎาคม 2556 - 30 กรกฎาคม 2556   忽必烈傳奇 (; lit: )  ประเทศมาเลเซีย  8TV (Malaysia)  11 กันยายน - 19 พฤศจิกายน 2556   忽必烈傳奇 (; lit: )  ประเทศไต้หวัน  GTV  19 ธันวาคม 2556 - 17 มกราคม 2557   忽必烈傳奇 (; lit: )  ฮ่องกง  TVB Jade  23 ธันวาคม 2556 - 28 กุมภาพันธ์ 2557   忽必烈傳奇 (; lit: )  สหรัฐ  KTSF 26  21 มีนาคม - 29 พฤษภาคม 2557    The Legend of Kublai Khan (; lit: )  ฮ่องกง  TVB Jade  23 เมษายน 2558 - 2558   忽必烈傳奇 (; lit: )  ประเทศเกาหลีใต้  CHING  11 มิถุนายน 2558 - 2558     (; lit: )  สหรัฐ  KSCI 18  24 กันยายน 2558 - 2558 (วันจันทร์ถึงวันศุกร์เวลา 12.00 น)  The Legend of Kublai Khan (; lit: )  ประเทศสยาม  True4U  วันพฤหัสบดีที่ 5 พฤศจิกายน 2558 ถึงวันศุกร์ที่ 8 เมษายน 2559 มี 50 ตอน (ออกอากาศทุกวันพฤหัสบดีถึงวันศุกร์ เวลา 14.00 - 15.00 น.)  The Legend of Kublai Khan ตำนานกุบไลข่าน จักรพรรดิแห่งมอลโกล (; lit: )  ประเทศญี่ปุ่น  ASIA DRAMATIC  24 เมษายน 2559 - 2559 ("Fabylai Han")    (; lit: )  ประเทศสยาม  5HD1  วันที่ 00 มีนาคม 2562 ถึงวันที่ 00 มิถุนายน 2562 มี 50 ตอน (ออกอากาศทุกวันจันทร์ถึงวันพฤหัสบดี เวลา 22.30 - 23.30 น.)  ตำนานกุบไลข่าน (; lit: )
# รายชื่อธงในเปอร์โตริโก
เนื้อหาในหน้านี้แสดงภาพธงประเภทต่างๆ ที่ใช้ในเครือรัฐเปอร์โตริโก

 ธงชาติ 
ภาพธงระยะเวลาการใช้การใช้คำอธิบาย 100px  ค.ศ. 1892 - 1952;ตั้งแต่ ค.ศ. 1995  ธงชาติเปอร์โตริโก  ธงแถบตามยาวสีแดง สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีน้ำเงิน. 100px  ค.ศ. 1892  ธงชาติเปอร์โตริโก สีน้ำเงินในธงเปลี่ยนระดับลงมาเป็นสีฟ้า 100px  ค.ศ. 1952 - 1995  ธงชาติเปอร์โตริโก โทนสีน้ำเงินเป็นสีเนวีบลู (Navy Blue) ตามสีธงชาติสหรัฐฯ

 ธงในตำแหน่งราชการ 
ภาพธงระยะเวลาการใช้การใช้คำอธิบาย 100px  ค.ศ. 1946 - 1948  ธงธงประจำตำแหน่งของผู้ว่าการแห่งเปอร์โตริโก  ธงพื้นสีขาว กลางธงมีตราเครือรัฐ.

 ธงในอดีต 
ภาพธงระยะเวลาการใช้การใช้คำอธิบาย 100px   ธงประจำตัวของคริสโตเฟอร์ โคลัมบัส  100px  ค.ศ. 1492  ธงประจำราชอาณาจักรคาสตีล  border|100px  ค.ศ. 1535-1821  ธงกางเขนแห่งเบอร์กันดี  ใช้ในสมัยที่เปอร์โตริโกเป็นส่วนหนึ่งของเขตอุปราชแห่งนิวสเปน  100px  ค.ศ. 1701 – ค.ศ. 1793  ธงกองทัพสเปน สำหรับเขตอุปราชแห่งนิวกรานาดาborder|150px  ค.ศ. 1873 – ค.ศ. 1875  ธงประจำดินแดนอาณานิคม   100px  ค.ศ. 1793-1873, 1875-1898  ธงชาติสเปน  ใช้ในสมัยที่สเปนจัดการปกครองเปอร์โตริโกเป็นหมู่เกาะอินเดียตะวันออกของสเปน.border|100px  ค.ศ. 1868  ธงขบวนการปฏิวัติราเลซ  

 ธงขบวนการทางการเมือง 
ภาพธงระยะเวลาการใช้การใช้คำอธิบาย 100px  ค.ศ. 1922  ธงพรรคชาตินิยมเปอร์โตริโก (ขบวนการชาตินิยมเปอร์โตริโก)  ธงพื้นสีดำ กลางธงมีตราขบวนการชาตินิยม 100px  ค.ศ. 1946  ธงพรรคอิสรภาพเปอร์โตริโก      ค.ศ. 1967  ธงพรรคก้าวหน้าเปอร์โตริโก  ธงพื้นสีขาว กลางธงมีตราประจำพรรค
# เวอร์เนียร์ทรัสเตอร์
ทรัสเตอร์หรือตัวผลักดันแบบเวอร์เนีย (vernier thruster) เป็นตัวผลักดันที่ใช้ในยานอวกาศสำหรับการควบคุมลักษณะท่าทางการบิน (attitude control) ของมัน  มันอาจจะเป็นแรงผลักดันของเครื่องยนต์ที่มีขนาดเล็กกว่าแรงผลักดันของเครื่องยนต์ที่ควบคุมท่าทางการบินหลัก  หรือทรัสเตอร์ควบคุมขนาดเล็กที่สัมพันธ์กับเครื่องยนต์ขับเคลื่อนหลัก  หรืออาจจะเป็นแค่ทรัสเตอร์ขนาดเล็กของระบบควบคุมแรงปฏิกิริยา (reaction control system)